cyanic-selkie/wikianc huggingface dataset:
Արազա
Կիրառում
Արազի պտուղը օգտագործվում է հյութեր, ոչ ալկոհոլային խմիչքներ, պաղպաղակ և պահածոյացված մրգեր պատրաստելու համար։ Այն հազվադեպ է օգտագործվում թարմ վիճակում՝ քանի որ ունի բարձր թթվայնություն։
Գրականություն
Կատեգորիա:Պտղատու ծառեր Կատեգորիա:Մրգեր Կատեգորիա:Մրտայիններ
Ջրոսպ փոքր
Ջրոսպ փոքր, ջրոսպազգիների ընտանիքին պատկանող դեղաբույս։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Ջրոսպազգիներ Կատեգորիա:Բազմամյա բույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ Կատեգորիա:Աֆրիկայի բուսականություն
Հավի հարկ
Հավի հարկ (chicken tax), 25% մաքսատուրք է կարտոֆիլի օսլայի, դեքստրինի, բրենդիի և թեթև առևտրային մեքենաների համար, որը սահմանվել է 1963 թվականին Ամերիկայի Միացյալ Նահանգների կողմից նախագահ Լինդոն Ջոնսոնի օրոք՝ ի պատասխան Ֆրանսիայի և Գերմանիայի ֆեդերատիվ հանրապետության կողմից ԱՄՆ-ից ներմուծվող հավի մսի վրա դրված տուրքերի ։ 1961 թվականից 1964 թվականներին այս հարցի շուրջ լարվածություն կար, որը տեղի էր ունենում Սառը պատերազմի քաղաքականության գագաթնակետին, որը հայտնի է որպես «Հավի պատերազմ» (Chicken War):
Ի վերջո, կարտոֆիլի օսլայի, դեքստրինի և բրենդիի մաքսատուրքերը հանվեցին, սակայն հաջորդ 48 տարիների ընթացքում մաքսատուրքը մնաց թեթև բեռնատարների վրա՝ ներքին ամերիկյան ավտոարտադրողներին արտաքին մրցակցությունից պաշտպանելու համար (օրինակ՝ Ճապոնիան և Թաիլանդը) ։ Թեև դեռևս մտահոգություն կա դրա վերացման վերաբերյալ , 2003 թվականին Կատոնի ինստիտուտի ուսումնասիրությունն անվանեց վճարը «քաղաքականություն՝ արդարացում փնտրելու նպատակով» ։
Որպես չնախատեսված հետևանք, մի քանի ավտոմեքենա ներկրողներ շրջանցեցին հարկը սողանցքի միջոցով, այդ թվում՝ Ֆորդը ( իբր, նախատեսված էր պաշտպանելու համար, ի թիվս այլ բաների), որը Transit Connect LCV-ները որպես մարդատար մեքենաներ ներմուծում է ԱՄՆ Թուրքիայից և անմիջապես փոխում դրանց ինտերիերը։, հեռացնելով տեղադրված հետևի նստատեղերը, Բալթիմորից դուրս գտնվող պահեստներում։
Նախադրյալներ
Հիմնականում Երկրորդ համաշխարհային պատերազմից հետո ինտենսիվ թռչնաբուծության և դրան ուղեկցող գների իջեցման պատճառով հավի միսը միջազգայնորեն կապված է շքեղության հետ, սակայն Ամերիկայի Միացյալ Նահանգներում այն դառնում է հիմնական սննդամթերք ։ Մինչև 1960-ականների սկիզբը հավի միսը և այլ մթերքները մնում էին աննախադեպ թանկ Եվրոպայում՝ համարվելով դելիկատես։ Միացյալ Նահանգներից էժան հավի ներմուծմամբ հավի գները արագ և կտրուկ ընկան ողջ Եվրոպայում՝ կտրուկ ազդելով եվրոպական հավի սպառման վրա ։  1961 թվականին Արևմտյան Գերմանիայում մեկ շնչի հաշվով հավի սպառումն աճել է 23%-ով ։  Ամերիկյան հավը առաջ է անցել եվրոպական շուկա ներկրվող հավի մսի գրեթե կեսից ։
Այնուհետև հոլանդացիները մեղադրեցին Ամերիկայի Միացյալ Նահանգների թռչնաբուծական ընկերությունները արտադրության ինքնարժեքից ցածր գներով հավի դեմպինգի մեջ։ Ֆրանսիայի կառավարությունն արգելել է ամերիկյան հավի միսը` մտավախություն առաջացնելով, որ հորմոնները կարող են ազդել տղամարդկանց պոտենցիայի վրա ։  Գերմանական ֆերմերների ասոցիացիան Ամերիկայի Միացյալ Նահանգներին մեղադրել է հավերին մկնդեղով արհեստականորեն գիրացնելու մեջ ։
ԱՄՆ-ի և միջև առևտրային հարաբերությունների մոտեցող ճգնաժամի հետ Եվրոպան առաջ շարժվեց հարկերի հարցում՝ նպատակ ունենալով օգնել հետպատերազմյան եվրոպական գյուղատնտեսությանը։ Եվրոպական շուկաները սկսել են կարգավորել հավի գները։  Ֆրանսիան առաջինն էր, ով պարտադրեց ավելի մեծ պարտավորություն՝ համոզելու Արևմտյան Գերմանիային միանալ, ընդ որում ֆրանսիացիները հույս ունեին գերմանական շուկայի ավելի մեծ մասնաբաժին ստանալ, բացառությամբ ամերիկյան հավի մսի։ Այսպիսով, Եվրոպան որդեգրեց ընդհանուր գյուղատնտեսական քաղաքականություն։
Սենատոր Ջեյմս Ֆուլբրայթը՝ ԱՄՆ Սենատի արտաքին հարաբերությունների հանձնաժողովի նախագահ, ընդհատեց միջուկային զենքի վերաբերյալ ՆԱՏՕ-ի բանավեճը՝ ի նշան բողոքի ամերիկյան հավի դեմ առևտրային պատժամիջոցների օգտագործման համար՝ սպառնալով կրճատել ԱՄՆ զորքերը ՆԱՏՕ–ում։ Ավելի ուշ Գերմանիայի կանցլեր Կոնրադ Ադենաուերը զեկուցեց, որ ինքը և նախագահ Ջոն Ֆ. Քենեդին երկու տարի երկար նամակագրել են Բեռլինի, Լաոսի, Խոզերի ծովածոցի գործողության մասին, «և կարծում եմ՝ նամակների կեսը հավի մասին էր» ։
Դիվանագիտական ձախողումը և UAW
Ջոնսոնի հռչակագրով ԱՄՆ-ը վկայակոչեց Սակագների և առևտրի մասին ընդհանուր համաձայնագրի (GATT) իր իրավունքը, որի համաձայն հնարավոր է բարձրացնել հարկը նույնքան վնասով այլ խտրական հարկերից։ Պաշտոնապես, Եվրոպայից ներկրվող ապրանքների նկատմամբ նպատակային հարկային կետերը մոտ էին ԱՄՆ-ի կորցրած Եվրոպա հավի վաճառքի արժեքին։
Հետադարձ հայացքով, Սպիտակ տան ձայնագրությունները Ջոնսոնի նախագահության մասին ցույց տվեցին, որ quid pro quo-ն ոչ մի կապ չունի հավի հետ։ 1964 թվականի հունվարին Նախագահ Ջոնսոնը փորձեց համոզել United Automobile Workers-ի նախագահ Ուոլթեր Ռոյթերին գործադուլ չկազմակերպել 1964 թվականի ընտրություններից առաջ և աջակցել նախագահի քաղաքացիական իրավունքների պլատֆորմին։ Reuters-ն իր հերթին ցանկանում էր կրճատել Volkswagen-ի մատակարարումները ԱՄՆ։
Հետևանքները
2010 թվականի նոյեմբերի դրությամբ 1963 թվականի 25%-ին մաքսատուրքը դեռևս ազդում է թեթև բեռնատարների ներմուծման վրա։ Հարվարդի համալսարանի միջազգային առևտրի և ներդրումների պրոֆեսոր Ռոբերտ Լոուրենսը պնդում է, որ հավի հարկը կխաթարի ԱՄՆ ավտոարդյունաբերությունը և 40 տարվա ընթացքում կմեկուսացնի այն իրական թեթև բեռնատարների մրցակցությունից ։
Հարկային շրջանցում
Ճապոնական արտադրողներն ի սկզբանե պարզել են, որ կարող են արտահանել խցիկ-շասսիի կոնֆիգուրացիան (որը ներառում է ամբողջ թեթև բեռնատարը, փոքր կողմերով) 4% մաքսատուրքով ։ Բեռնատարների կողքերը այնուհետև ամրացվեցին շասսիին արդեն ԱՄՆ-ում և մեքենաները վաճառվեցին որպես թեթև բեռնատարներ։ Այս գործողության օրինակներ են Chevrolet LUV-ը և Ford Courier-ը։ Այս հնարվարոթյունը ամբողջովին ոչնչացվեց 1980 թվականին ։ 1978 թվականից 1987 թվականների Subaru BRAT-ի համար երկու նստատեղեր (անվտանգության գոտիներով և գորգերով) տեղադրվեցին հետևի հատվածում, որպեսզի մեքենան դասակարգվի որպես մարդատար, այլ ոչ թե թեթև բեռնատար ավտոմեքենա։
ԱՄՆ մաքսային ծառայությունը տրանսպորտային միջոցները վերադասակարգեց 1989 թվականին՝ ավտոմատ կերպով երկդռնանի ամենագնացները վերագրելով թեթև բեռնատարների կարգավիճակի ։ Տոյոտան, Nissan-ը, Suzuki-ն (GM-ի հետ համատեղ ձեռնարկության միջոցով) և Honda-ն ի վերջո կառուցեցին հավաքման գործարաններ ԱՄՆ-ում և Կանադայում՝ ի պատասխան հարկի ։
2001 թվականից մինչև 2006 թվականը Mercedes և Dodge Sprinter բեռնատար ֆուրգոնները արտադրվել են որպես հավաքման ենթակա մեքենաներ Դյուսելդորֆում և ուղարկվել Գաֆնիի գործարան, Հարավային Կարոլինա՝ վերջնական հավաքման՝ ներմուծվող բաղադրիչները լրացնող տեղական մասերի մասնաբաժնով ։ Բեռնատարների տարբերակները կհարկվեին, եթե ներկրվեին որպես հավաքված ագրեգատներ, բայց ամբողջությամբ կհավաքվեն ԱՄՆ-ում։
Ford-ը ներմուծել է Transit Connect առաջին սերնդի բոլոր մոդելները որպես մարդատար ավտոմեքենաներ՝ հագեցած հետևի ապակիներով, հետևի նստատեղերը՝ ամրագոտիներով։ Մեքենաները Թուրքիայից արտահանվում են Wallenius Wilhelmsen Logistics (WWL) ընկերությանը պատկանող բեռնատար նավերով, որոնք ժամանում են Բալթիմոր, որտեղ դրանք նորից վերածվում են թեթև բեռնատարների՝ փոխարինելով հետևի ապակիները մետաղական վահանակներով և հանելով հետևի նստատեղերն ու ամրագոտիները։ Այս իրերը հետ չենկրկնակի օգտագործման համար ուղարկվում Թուրքիա, այլ վերամշակվում են Օհայոյում։  Գործընթացը օգտագործում է թեթև բեռնատարների մաքսային սահմանման հնարավորությունները. դրանք չեն պահանջում ամրագոտիներով նստատեղեր կամ հետևի ապակիներ, այդ տարրերի առկայությունը մեքենան ավտոմատ կերպով որակում է որպես մարդատար ավտոմեքենա և ազատում այն թեթև բեռնատարի կարգավիճակից։
2009 թվականին Mahindra &amp; Mahindra Limited ընկերությունը հայտարարեց Հնդկաստանից պիկապ բեռնատարներ արտահանելու մտադրության մասին՝ օգտագործելով CKD տեխնոլոգիան՝ կրկին հավի հարկը շրջանցելու նպատակով ։ Արտահանման ծրագրերը հետագայում չեղարկվեցին։
Գրականություն
Կատեգորիա:Հարկեր Կատեգորիա:ԱՄՆ-ի տնտեսություն Կատեգորիա:ԱՄՆ-ի տնտեսական պատմություն Կատեգորիա:Տնտեսական ճգնաժամեր Կատեգորիա:Հարկային քաղաքականություն
Hard Rock Hallelujah
Ֆինլանդիայի երգն է Եվրատեսիլ 2006 երգի մրցույթի ժամանակ։ Այն կատարում էր Լորդի խումբը, որը եզրափակչում հավաքեց 292 միավոր և տարավ մրցույթը իր երկիր։
Աերոմագնիսական հանույթ
Աերոմագնիսական հանույթ, Երկրի մագնիսական դաշտի առանձնահատկություններն ուսումնասիրելու մեթոդ, որը հիմնված է մագնիսական լարվածության լրիվ մեծությունը կամ ուղղաձիգ բաղադրիչը մագնիսամետրով ինքնաթիռից անընդհատ չափելու վրա։
Չափումներ
Չափումները կատարվում են հետազոտվող տարածության վրա երթուղային զուգահեռ թռիչքների միջոցով։ Ըստ հանույթի մասշտաբի, հեռավորությունը երթուղիների միջև տատանվում է 500 մ-ից մինչև 10 կմ։
Կիրառում
Աերոմագնիսական հանույթը կիրառվում է երկրաբանական քարտեզներ կազմելիս, օգտակար հանածոների (գլխավորապես երկաթի հանքաքարի) նոր հանքավայրեր որոնելիս և դրանց տեղաբաշխման ընդհանուր օրինաչափությունները որոշելիս։ Աերոմագնիսական հանույթի արդյունքները պատկերվում են Երկրի մագնիսական դաշտի լարվածության ուղղաձիգ բաղադրիչի իզոգծերով կազմված քարտեզների և կտրվածքի ուղղությամբ չափվող մեծությունների փոփոխությունը պատկերող կորերի գրաֆիկի տեսքով։
Կատեգորիա:Մագնիսականություն
Վեն Կլայբերն
Վեն Կլայբերն (Van Cliburn, լրիվ անունը՝ Հարվի Լեյվեն Կլայբերն-կրտսեր, Harvey Lavan Cliburn Jr.; ), ամերիկացի դաշնակահար, Չայկովսկու անվան միջազգային մրցույթի հաղթող (1958 թվական)։ Նրա կատարմամբ Չայկովսկու դաշնամուրի և նվագախմբի համար առաջին կոնցերտը դարձավ առաջին սկավառակը, որը վաճառվել է ավելի քան մեկ միլիոն թվաքանակով ։
Ձեռքբերումներ
Ելույթներ է ունեցել նաև ԽՍՀՄ-ի քաղաքներում (այդ թվում՝ Երևանում)։ Առավել նշանավոր են Ռախմանինովի N3, Չայկովսկու N1 կոնցերտների, Լիստի JSP 12 ռապսոդիայի, Բեթհովենի, Պրոկոֆևի, Լիստի, Բարբերի սոնատների, Սկրյաբինի վաղ շրջանի երկերի նրա մեկնաբանումները։ Հարվի Կլայբեռնը ելույթի պահին 1959 թվականից Ֆորտ-Ուորտում (ԱՄՆ) անց են կացվում դաշնակահարների Կլայբեռնի անվան միջազգային մրցույթներ։
Ֆիլմ
«Խաղում է Վեն Կլայբերն վավերագրական ֆիլմ 1962 թ., 17 րոպե»
Գրականություն
Կատեգորիա:Ամերիկացի դաշնակահարներ Կատեգորիա:1934 ծնունդներ Կատեգորիա:Հուլիսի 12 ծնունդներ Կատեգորիա:2013 մահեր Կատեգորիա:Փետրվարի 27 մահեր Կատեգորիա:«Գրեմմի» մրցանակի դափնեկիրներ Կատեգորիա:Ազատության նախագահական մեդալով պարգևատրվածներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ամերիկացի երաժիշտներ
Միլաշենկովո (գյուղ, Միրգորոդի շրջան)
Միլաշենկովո (Милашенкове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Միլաշենկովո գյուղում բնակվում էր 48 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Սեփրի
Սեփրի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սեռևեռե
Սեռևեռե (Särevere), գյուղական ավան Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղական ավանում բնակվում էր 675 մարդ։
Արտաքին հղումներ
Կատեգորիա:Էստոնիայի Յարվամաա նահանգի Տյուռի շրջանի բնակավայրեր Կատեգորիա:Էստոնիայի գյուղական ավաններ
Կասպլյա-1
Կասպլյա-1 (Каспля-1), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 592 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Աֆաղ Բաշիրղիզի
Աֆաղ Բաշիր ղիզի Սաֆարովա (Afaq Bəşir qızı Səfərova, ), ադրբեջանցի թատրոնի և կինոյի դերասանուհի, Ադրբեջանի Հանրապետության ժողովրդական արտիստուհի (1993), «Փառքի» շքանշանի դափնեկիր (2013)‚ Նախագահի պատվավոր թոշակառուն (2015), Ադրբեջանի մշակույթի և արվեստի պետական համալսարանի պրոֆեսոր, Ադրբեջանի պետական երաժշտական թատրոնի դերասանուհի ;
Կենսագրություն
Աֆաղ Բաշիրղիզին ծնվել է 1955 թվականին Բաքվում, ադրբեջանցի դերասան Բաշիր Սաֆարօղլիու ընտանիքում։ 1972 թվականին ավարտել է թիվ 20 միջնակարգ դպրոցը։ 1974-1979 թվականներին սովորել է Ադրբեջանի պետական արվեստի ինստիտուտում (ներկայումս` Ադրբեջանի մշակույթի և արվեստի պետական համալսարան) ։
Որպես դերասանուհի նրա կարիերան սկսվել է 1973 թվականին Լենքորանի պետական դրամատիկական թատրոնում։ 1975 թվականին նա հրավիրվել է Սումգայիթի պետական դրամատիկական թատրոն։ Դերասանուհին այստեղ աշխատել է մինչև 1989 թվականը։ Աֆաղ Բաշիրղիզին ներկայումս աշխատում է Ադրբեջանի պետական երաժշտական կոմեդիայի թատրոնում (ներկա Ադրբեջանի պետական երաժշտական թատրոն) ։
Աֆաղ Բաշիրղիզին նաև խաղացել է մի շարք ֆիլմերում։ Որպես կինոյի դերասանուհի նրա կարիերան սկսվել է «Բեշիր Սաֆարօղլու» ֆիլմով՝ խաղալով Աֆաղի դերը ։
1989 թվականի մայիսի 17-ին Ադրբեջանի թատերական արվեստի և կինեմատոգրաֆիայի զարգացման գործում ունեցած ավանդի համար արժանացել է Ադրբեջանական ԽՍՀ-ի վաստակավոր արտիստի կոչման։ 1993 թվականին արժանացել է Ադրբեջանի Հանրապետության ժողովրդական արտիստի կոչման։
Ծանոթագրություններ
Կատեգորիա:Ադրբեջանցի դերասանուհիներ Կատեգորիա:Ադրբեջանցի թատերական ռեժիսորներ
Սայմոն Ռասել Բիլ
Սայմոն Ռասել Բիլ (Simon Russell Beale, ), թատրոնի, կինոյի և հեռուստատեսության անգլիացի դերասան։ Հայտնի է շեքսպիրյան պիեսներում դերեր կատարելով։ The Independent օրաթերթը Բիլին անվանել է «Իր սերնդի մեծագույն թատրոնի դերասան» ։
Կենսագրություն
Սայմոն Բիլը ծնվել է Մալայզիայի Պենանգ նահանգում, որտեղ նրա հայրը՝ Փիթեր Բիլը ծառայել է որպես ռազմական բժիշկ։ Մայրը՝ Ջուլիա Ռայթը բժշկուհի էր։
14 տարեկանում Բիլը առաջին անգամ դուրս եկավ բեմ Դեզդեմոնայի կերպարով, բեմդրված «Ռեդգրեյվ» դպրոցական թատրոնում։
Պարգևներ
1998 թվականին ստացել է Broadcasting Press Guild Award և RTS Television Award մրցանակները՝ «Պար ժամանակի երգի տակ» ֆիլմում, որպես լավագույն դերասան։
Երեք անգամ արժանացել է «Լորենս Օլիվյե» մրցանակին․ առաջինը 1996 թվականին՝ որպես լավագույն երկրորդական դերի դերասան՝ Բենջամին Ջոնսոնի «Վոլպոն» կատակերգությունում (Volpone): Երկրորդ «Լորենս Օլիվյե» մրցանակին արժանացել է 2000 թվականին  Լեոնարդ Բերնսթայնի «Կանդիտ» բեմադրությունում Պանգլոսի դերը կատարելու և լավագույն երաժշտական դերասան լինելու համար, իսկ 2003 թվականին ստացել է երրորդ մրցանակը` «Քեռի Վանյա» պիեսում լավագույն դրամատիկական դերը կատարելու համար ։
2013 թվականին «Աջակցող դերի լավագույն դերասան» անվանակարգում ստացել է BAFTA հեռուստատեսության մրցանակը` շեքսպիրյան պիեսների հիման վրա նկարահանված կարճ սերիալում Ֆալսթավի դերի համար ։
Արտաքին հղումներ
Կատեգորիա:Անգլիացի դերասաններ Կատեգորիա:Անգլիացի կինոդերասաններ Կատեգորիա:Բրիտանացի հեռուստատեսային դերասաններ Կատեգորիա:BAFTA մրցանակի դափնեկիրներ
(1611) Բայեր
(1611) Բայեր (Beyer), աստերոիդ աստերոիդների հիմնական գոտում։ Հայտնաբերվել է 1950 թվականի փետրվարի 17-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,172679 ա. մ., առավելագույնը մոտենում է 2,6634 ա. մ. հեռավորության վրա և հեռանում 3,682 ա. մ. ։ Արեգակի շուրջ մեկ ամբողջական պտույտ է կատարում 2064,13 երկրային օրվա ընթացքում, իր ուղեծրով շարժվելով միջինում 0,174407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հնագիտական տարեգրություն
Հնագիտական տարեգրությունը անցյալի մասին Ֆիզիկական (ոչ գրավոր) վկայությունների ամբողջությունն է։ Սա հնագիտության հիմնական հասկացություններից մեկն է, փաստաթղթավորման և հնագիտական տարեգրության մեկնաբանմանն առնչվող հնագիտական կարգապահություն ։ Հնագիտական տեսությունը միտված էր մեկնաբանելու հնագիտական տարեգրությունը՝ մարդկային մշակութներին ավելի հասկանալի դարձնելու համար։ Հնագիտական տարեգրությունը կարող է ինչպես բաղկացած լինել վաղ ժամանակների հնագույն գտածոներից, այնպես էլ ժամանակակից արտեֆակտներից։ Մարդկային գործունեությունը խոշոր ազդեցություն է ունեցել հնագիտական տարեգրության վրա։ Կործանարար մարդածին գործընթացները, ինչպիսիք են՝ գյուղատնտեսությունը և հողաշինությունը, կարող են վնասել կամ ոչնչացնել հնարավոր հնագիտական հուշարձանները ։ Հնագիտական տարեգրությանն ուղղված այլ վտանգներից են բնական երևույթներն ու աղբահանությունը։ Հնագիտությունը կարող ա կործանիչ գիտություն լինել, քանի որ հնագիտական տարեգրության սահմանափակ ռեսուրսները կորչում են պեղումների ընթացքում։ Հետևաբար, հնագետները սահմանափակում են յուրաքանչյուր հուշարձանում իրենց կատարած պեղումների քանակը և մանրակրկտորեն գրանցում այն, ինչ գտել են։ Հնագիտական տարեգրությունը մարդկային նախապատմության և պատմության ֆիզիկական տարեգրությունն է, թե ինչու՞ են ցանկացած հնագույն քաղաքակրթությունները բարգավաճել կամ կործանվել, և ինչու՞ն են վերոնշյալ մշակույթները փոփոխվել և աճել։ Սա մարդկային աշխարհի պատմությունն է ։
Սահմանումներ
Գիտնականները հաճախ են օգտագործել տեսքտային անալոգիաներում, ինչպիսիք են «գրառումը», «աղբյուրը» և «արխիվը» անցյալի՝ առնվազն 19-րդ դարից սկսած, իրեղեն ապացույցները վկայակոչելու համար։ «Հնագիտական տարեգրություն» տերմինը հավանաբար այսպես է ծագել, ամենայն հավանականությամբ երկրաբանության (երկրաբանական տարեգրություն) կամ հնէաբանության մեջ (բնածոների տարեգրություն) զուգահեռ հասկացությունների միջոցով ։ Այս տերմինը պարբերաբար օգտագործվել է Գորդոն Չայլդի կողմից 1950-ականներին և, ըստ երևույթին, հետագայում դրանից հետո է մտել խոսակցական լեզու ։
Պատրիկը պնդում էր, որ առաջին երեք սահմանումները արտացոլում են հնագիտական վկայությունների «ֆիզիկական մոդելը»-ը։ որտեղ այն դիտարկվում էր, որպես ֆիզիկական գործընթացների անմիջական արդյունքը (ինչպես՝ բրածոների տարեգրություն)՝ ի հակադրություն վերջինիս, չորրորդ և հինգերորդ սահմանումները հետևում են «տեքստային մոդելին», որտեղ հնագիտական տարեգրությունը դիտվում է, որպես անցյալի մասին պատմող՝ կոդավորող մշակութային տեղեկատվություն (Օրինակ՝ պատմական տեքստերը)։ Նա ընդգծեց, թե որքանով է հնագետների այն ըմբռնումը, թե ինչի՞ց է կազմված «հնագիտական ​​տարեգրությունը», կախված հնագիտական տեսության ավելի ընդարձակ հոսանքներից, այն է՝ գործնթացական հնագետները, ամենայն հավանականությամբ, կհամաձայնեն ֆիզիկական մոդելին, իսկ գերծընթացական հնէագետները՝ տեսքստային մոդելին ։
Լուկասը խտացնում է Պատրիկի ցուցակը հնագիտական տարեգրության երեք հստակ սահմանումների ։
Որպես նյութական մշակույթ
Իր ամենալայն իմաստով, հնագիտական տարեգրությունը կարելի է ընկալել որպես մի ամբողջական մարմին, որից բաղկացած են մարդկության կողմից պատրաստած, օգտագործված կամ վերջինիս հետ կապված օբյեկտների ամբողջականությունը։ Այս սահմանումը ընդգրկում է երկու արտեֆակտեր (մարդկանց կողմից ստեղծված կամ ձևոփոխված օբյեկտները) և էկոֆակտեր (մարդկային գործունեությանն առնչվող բնական օբյեկտները)։ Այս պարագայում սա համարժեք է նյութական մշակույթին և ներառում է ոչ միայն «հնագույն» մնացորդներ, այլև ժամանակակից հասարակությունների հետ կապված ֆիզիկական իրեր ։ Այս սահմանումը, որը ընդգծում է հնագիտական տարեգրության նյութականությունը և հնագիտությունը կապում է նյութական մշակույթի ուսումնասիրությունների հետ և մշակութային հնաբանության՝ «նյութական շրջադարձի», մեծ տարածականություն է գտել հետընտրական գործընթացների հնաբանության զարգացման հետ ։
Որպես նյութական մնացորդներ
Ավելի պահպանողական սահմանումները հատկապես նշում են, որ հնագիտական տարեգրությունը բաղկացած է «մնացորդներից», «հետքերից» կամ անցյալի մարդկային գործունեության «նստվածքներից», չնայած որ «անցյալի» և «ներկայի» միջև բաժանարար գիծը կարող է պարզորոշ չլինել։ Այս տեսակետը մասնավորապես առնչվում է գործընթացական հնագիտության հետ, որը հնագիտական տարեգրությունը տեսնում էր իբր ֆիզիկական, մակութային և տակտոնիկ գործընթացների "քարացած" արդյունք, որը կատարվել է անցյալում և կենտրոնացած է այդ գործընթացների ընկալման վրա ։
Որպես աղբյուրներ
Հնագիտական տարեգրությունը կարող է նաև բաղկացած լինել գիտական ամսագրերում ներկայացված գրավոր փաստաթղթերից։ Սա այն է, ինչ հնագետները սովորել են իրենց փաստագրած արտեֆակտերից։ Սա ընդգրկում է ամբողջ աշխարհը․ հնագիտությունը մարդկության պատմությունն է, որը պատկանում է յուրաքանչյուրի անցյալին և իրենից ներկայացնում յուրաքանչյուրի ժառանգությունը ։ Այս տվյալները հնագետները կարող են արխիվացնել և վերհանել հետազոտությունների համար ։ Հնագետի առաքելությունը հաճախ հանդիսանում է հնագիտական տարեգրության պահպանումը։ Գոյություն ունեն տվյալների տարբեր բազաներ, որոնք օգտագործվում են փաստաթղթերի արխիվացման և պահպանման համար, բացի՝ որպես հնագիտական տարեգրություն ծառայող արտեֆակտերից։ Տվյալների բազաներից մեկն էլ Թվային հնագիտական տարեգրությունն է։
Թվային հնագիտական տարեգրությունը (ԹՀՏ) հնագիտական հետազոտությունների թվային տարեգրությունների միջազգային պահոց է։ ԹՀՏ-ի օգտագործումը, զարգացումը և պահպանումը կարգավորվում է Թվային հնության (Digital Antiquity) կողմից՝ կառույց նվիրված անփոխարինելի հնագիտական տվյալների երկարաժամկետ պահպանման ապահովմանը ր դեպի այդ տվյալների հասանելիության ընդլայնմանը ։ Հնագիտական տարեգրությունը ծառայում է որպես բազա այն ամենի համար, ինչ հնագիտություն է և թե ինչ է այն դարձել։ Հնագիտական պեղումների հետ կապված նյութական մշակույթը, ինչպես նաև ակադեմիական ամսագրերում գիտական տարեգրությունները հնագիտական տարեգրության ֆիզիկական միավորումն են։ Երկիմաստությունը, որը առնչվում է հնագիտական տարեգրության հետ, հաճախ պայմանավորված է օրինակների բացակայությամբ, բայց հնագիտական տարեգրությունն այն ամենն է, ինչը հնագիտության գիտությունը գտել և ստեղծել է։
Բաղկացուցիչ մասեր
Հնագիտական տարեգրության բաղկացուցիչ մասերը ընդգրկում են՝ արտեֆակտեր, շինկառույցներ, մարդու ազդեցությունը շրջապատին, աղբ, ստատիգրաֆիա, թաղման պրակտիկա, բույսերի մնացորդներ կամ կենդանիների մնացորդնեի մնացորդներ։ Հնագիտական տարեգրության արտեֆակտերը հիմնականում հանյտնաբերվել են հողի վրա և փորելուց հետո, հնագետները տեղադրել են տվյալները, ինչպիսիք են՝ լուսանկարներ կամ արտեֆակտերի ճշգրիտ տեղակայության վայրը, հնագիտական տարեգրության մեջ։ Ոսկորները երբեմն հայտնաբերվում և ընդգրկվում են հնագիտական տարեգրություններում։ Ոսկորները կարող են լինել և՛ կենդանիներից, և՛ մարդկանցից, որոնք մահացել և պահպանվել են։ Ոսկորների բեկորները, և հենց իրենք ոսկորները կարող են լինել հնագիտական տարեգրության մի մասը։ Հայտնաբերված բույսները և օրգանիկ նյութերը նույնպես կարող են դառնալ հնագիտական տարեգրությունների մի մասը։ Սերմերը ամենատարածված բուսական բյութերն են, որոնք հայտնաբերվել և ներառվել են հնագիտական տարեգրքում։ Հնագետների կողմից հայտնաբերվող սերմերը սովորաբար նրանք են, որոնք այրվում են սննդի պատրաստման ժամանակ, ինչը օգնում է պահպանել դրանք։ Առանձնահատկությունները նույնպես հնագիտական տարեգրությունների մի մասն են և համարվում են նյութական մշակույթ, որը սովորաբար հնագետները չեն կարող վերցնել և ուսումնասիրել լաբորատորիայի ներսում ։ Առանձնահատկությունները կարող են ներառել այրվածքների հետքեր հրդեհային հանքահորերից կամ բլուրներից, ինչպես և այլ վաղուց կառուցված այլ շինություններից։Առանձնահատկությունները կարող են ներառել նաև կուրգաններ կամ այլ հուշարձաններ, որոնք կառուցվել են այլ քաղաքակրթությունների կողմից։
Ծանոթագրություններ
Կատեգորիա:Հնագիտական հայտնագործություններ ըստ տարեթվի Կատեգորիա:Տարեգրություններ Կատեգորիա:Հնագիտական գտածոներ Կատեգորիա:Պատմական աղբյուրներ
Ողնուց (համաստեղություն)
Ողնուց, համաստեղություն երկնքի հարավային կիսագնդում։ Գտնվում է նավախել, կենդանագիր, թռչող ձկներ, քամելեոն, ճանճ, Կենտավրոս, Առագաստ համաստեղությունների միջև։ Կանոպուսը (Ողնուցի) երկնքի երկրորդ (Սիրիուսից հետո) պայծառ աստղն է։ Ողնուցը Հայաստանի տարածքից չի երևում։
Անձնավորության պառակտում (ալբոմ)
Անձնավորության պառակտում (Раздвоение личности), ռուսական Սպլին ռոք-խմբի իններորդ ստուդիական ալբոմ։ Թողարկվել է 2007 թվականի փետրվարի 7-ին «Նավիգատոր Ռեքորդս» լեյբլի կողմից։ Սկավառակը բաղկացած է 17 երգերից։
Ծանոթագրություններ
Կատեգորիա:2007 ալբոմներ Կատեգորիա:Սպլինի ալբոմներ
Ազատ արհմիությունների միջազգային կոնֆեդերացիա
Ազատ արհմիությունների միջազգային կոնֆեդերացիա, ԱԱՄԿ (International Confederation of Free Trade Unions, ICFTU), միջազգային արհմիութենական միավորում 1949-2006 թվականներին։
Հիմնվել է 1949 թվավանին, Լոնդոնում՝ Արհմիությունների համաշխարհային ֆեդերացիայի պառակտումից հետո։
Ընդգրկել է մոտ 148 երկրների 225 կազմակերպություն՝ շուրջ 157 միլիոն անդամով։ Ունեցել է նաև 2 տարածաշրջանային կազմակերպություն՝ Ասիական և Միջամերիկյան։ Կենտրոնական վարչությունը գտնվում էր Բրյուսելում, ղեկավար մարմիններն էին՝ կոնգրեսը (հրավիրվում էր 3 տարին մեկ անգամ), ընտրովի գործադիր կոմիտեն, գլխավոր քարտուղարը և նախագահը։
Հրատարակել է «Ազատ արհմիութենական աշխարհ» ամսագիրը՝ անգլերեն, ֆրանսերեն, գերմաներեն և իսպաներեն լեզուներով։
Լուծարվել է 2006 թվականի հոկտեմբերի 31-ին, Աշխատանքի համաշխարհային կոնֆեդերացիայի հետ ձուլվելով կազմել է Արհմիությունների միջազգային կոնֆեդերացիան։
Քրիստոֆեր Ռեպկա
Քրիստոֆեր Ռեպկա, սլովակ շախմատիստ, գրոսմայստեր, Սլովակիայի շախմատի առաջնության կրկնակի չեմպիոն։
Կենսագրություն
Ծնվել է 1998 թվականի հոկտեմբերի 6-ին։ Միջազգային վարպետի կոչմանն արժանացել է 2016 թվականին, գրոսմայստերի՝ 2018 թվականին ։ Համրվում է Սլովակիայի պատմության մեջ ամենաերիտասարդ գրոսմայստերը ։ 2017 և 2018 թվականներին դարձել է Սլովակիայի շախմատի առաջնության չեմպիոն   ։ Նա 2018 թվականի մայիսի դրությամբ համարվում է 2-րդ բարձր վարկանիշն ունեցող սլովակ շախմատիստը։
Կանանց գրոսմայստեր, ազգությամբ սլովակ Եվա Ռեպկայի և լիբանանցի միջազգային վարպետ Ֆադի Էյդի որդին էորդին է ։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Շախմատի գրոսմայստերներ
Samsung Galaxy S22
Samsung Galaxy S22, Android օպերացիոն համակարգով աշխատող բջջային հեռախոս, որը մշակվել և թողարկվել է Samsung Electronics-ի կողմից և պատկանում է Galaxy S շարքին։ Համարվում է Galaxy S21 և Galaxy Note 20 սմարթֆոնների հաջորդողը։ Շարքը ներկայացվել է Samsung Galaxy Unpacked միջոցառման ժամանակ 2022 թվականի փետրվարի 9-ին, իսկ վաճառքը սկսել է մարտի 1-ից ։
Պրոցեսսոր
S22 շարքն իրենից ներկայացնում է 3 մոդել, որոնք ունեն տարբեր տեխնիկական սարքավորումներով։ S22 մոդելի միջազգային տարբերակը օժտված է Exynos 2200 չիպով, իսկ ամերիկյան, կորեական և չինական մոդելները Qualcomm Snapdragon 8 Gen 1 միջուկով։
Էկրան
S22 և S22+ մոդելներում տեղադրված է 6․1 և 6․6 դույն անկյունագծով AMOLED էկրան համապատասխանաբար, որոնք ունեն HDR10+ ֆունկցիա, իսկ S22 Ultra մոդելը օժտված է 6․8 դյույմ 1440р Dynamic AMOLED 2X էկրանով, որն օժտված է Vision Booster տեխնոլոգիայով։ S22 և S22+ մոդելների էկրանը ամբողջությամբ հարթ է, իսկ Ultra տարբերակի էկրանը ծայրերը ծալված են և ունեն 20:9 կետայնություն։ Բոլոր մոդելներների էկրանում տեղակայված են ուլտրաձայնային մատնահետքի սկաներ ։
Դիզայն
Galaxy S22 շարքի դիզայնը նման է նախկին մոդելների դիզայնին՝ օժտված է Infinity-O էկրանով, որի վերևի հատվածում տեղակայված է դիմային տեսախցիկը։ Շարքի բոլոր մոդելների հետևի ապակու համար օգտագործվում է Gorilla Glass Victus+ ապակի, ի տարվերություն S21 շարքի, որում օգտագործվել էր պլաստիկ։ S22 և S22+ մոդելներն ունեն մետաղական կտրված տեսախցիկների համար, այն ինչ S22 Ultra մոդելի յուրաքանչյուր ոսպնյակի համար կա առանձին կտրվածք։
Հիշողություն
S22 և S22+ մոդելներն օժտված են 8 Գբ օպերատիվ հիշողությամբ, իսկ S22 Ultra տարբերակն ունի 8 կամ 12 Գբ ընտրության հնարավորություն։ 128 Գբ ներքին հիշողությունը համարվում է ստանդարտ S22 և S22+ մոդելների համար, սակայն S22 Ultra տարբերակում կրկին հասանելի է ընտրության հնարավորություն 128 Գբ, 256 Գբ, 512 Գբ կամ 1 Տբ ։
Մարտկոց
S22, S22+ և S22 Ultra մոդելներն ունեն 3700, 4500 և 5000 մԱժ տարողությամբ մարտկող համապատասխանաբար, որոնք կարելի է լիցքավորել լարի մինչև 45 Վտ և անլար մինչև 25 Վտ հզորությամբ, ինչպես նաև հնարվոր է լիցքավորում երկու S22 հեռախոսների միջև ։
S Pen
Առաջին անգամ Galaxy S շարքում մասնավորապես Galaxy S22 Ultra տարբերակում օգտագործվել է S Pen գրիչը, ինչպես Galaxy Note շարքում։ S Pen-ն օժտված է մեծ զգայնականությամբ ի տարբերություն Note մոդելների գրիչների։
Օպերացիոն համակարգ
Շարքի բոլոր մոդելները աշխատում են Android 12 օպերացիոն համակարգով և One UI 4.1 շրջանակով ։
Ծանոթագրություններ
Կատեգորիա:Բջջային հեռախոսներ Կատեգորիա:Բջջային հեռախոսներ այբբենական կարգով Կատեգորիա:Բջջային հեռախոս արտադրողներ Կատեգորիա:Տեղեկատվական տեխնոլոգիաներ
Ծաղիկ Վարդանյան
Ծաղիկ Լյուդվիկի Վարդանյան (ծնվ. 23 օգոստոսի 1969 թ., ք. Ագարակ, Մեղրու շրջան), ՀՀ պետական և առողջապահության համակարգի գործիչ։
Պարգևներ և կոչումներ
Ամուսնացած է։ 2006 թվականից ՀՀԿ անդամ է։
Ծանոթագրություններ
Կատեգորիա:Հայ բժշկուհիներ Կատեգորիա:Հայ գինեկոլոգներ Կատեգորիա:Երևանի պետական բժշկական համալսարանի շրջանավարտներ Կատեգորիա:Ագարակ քաղաքում ծնվածներ Կատեգորիա:1969 ծնունդներ Կատեգորիա:Մխիթար Հերացու մեդալակիրներ Կատեգորիա:ՀՀԿ անդամներ Կատեգորիա:Հայ պետական գործիչներ
(9474) Կասադրուրի
(9474) Կասադրուրի (Cassadrury), աստերոիդ աստերոիդների հիմնական գոտում։ Հայտնաբերվել է 1998 թվականի օգոստոսի 17-ին ԼԻՆԵԱՐ ծրագրի կողմից Սոկոռոյում ։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հիշողության հարատևություն
«Հիշողության հարատևություն» (La persistencia de la memoria, 1931 ), նկարիչ Սալվադոր Դալիի ամենահայտնի նկարներից է։ Գտնվում է Նյու Յորքի Ժամանակակից արվեստի թանգարանում 1934 թվականից։ Հայտնի է նաև «Ճկուն ժամեր», «Կարծրություն հիշողություն» կամ «Համառության հիշողություն» անվանումներով։ Այս ոչ մեծ նկարը (24×33 սմ) հավանական է, որ ամենահայտնի աշխատանքն է Դալիի։ Այստեղ նկարում ներկա է նաև հենց ինքը Դալին՝ քնած գլխի տեսքով, որը ցուցադրվում է «Տրտմության խաղը» և այլ նկարներում։ Հավատարիմ մնալով իր մեթոդիկային՝ նկարիչը բացատրում է սյուժեի ծագումը բնությունից։ Պորտ Լիգանտի բնապատկերն արդեն պատրաստ էր, և այս նկարի համար ընդամենը երկու ժամ էր անհրաժեշտ։ Վերադառնալով կինոյից, որտեղ նա գնացել էր այդ երեկոյան, Գալան շատ հստակ ասաց, որ ոչ մեկը, ով տեսել է մի անգամ «Հիշողության հարատևություն» նկարը, էլ չի մոռանա։ Նկարների ստեղծմանը, ըստ երևույթին կարողացան օգնել այն ընկերությունները, որոնք կարողացան Դալիի մոտ առաջացնել սերուցքային պանրի պատկերացումը (դրանով ընդգծվում է իր ասելիքը) .
Տես նաև
Սալվադոր Դալի
Ծանոթագրություն
Կատեգորիա:Սալվադոր Դալիի նկարներ Կատեգորիա:1931 նկարներ Կատեգորիա:Նյու Յորքի ժամանակակից արվեստի թանգարանի նկարներ
Հերման Բար
Հերման Բար (Hermann Bahr; ), ավստրիացի գրող, դրամատուրգ, ռեժիսոր և քննադատ։
Կենսագրություն
Ծնվել և մեծացել է Լինցում, Վիեննայում, Չեռնովցիում և Բեռլինում սովորել է փիլիսոփայություն, իրավունք, տնտեսության և բանասիրություն։ Փարիզում երկար ժամանակ մնալուց հետո հայտնաբերել է իր մեջ հետաքրքրություններ արվեստի և գրականության բնագավառներում։ Բարը աշխատել է որպես արվեստի քննադատ նախ Բեռլինում, ապա՝ Վիեննայում։
«Երիտասարդ Վիեննա» գրական-հասարակական շարժման նախաձեռնող Բարը եղել է ավստրիական ավանգարդի ակտիվ անդամ, գրել է քննադատություններ և իմպրեսիոնիստական պիեսներ, հրատարակել է մի քանի վեպեր ու վիպակներ։ Հրապարակել է նաև ինքնակենսագրություն (Ինքնանկար, 1923).
Ամուսնացած էր հռչակավոր երգչուհի Աննա ֆոն Միլդենբուրգի հետ։
1963 թվականին պատկերված էր ավստրիական փոստային նամականիշի վրա։
Գրականություն
Կատեգորիա:Ավստրիացի գրողներ Կատեգորիա:Ավստրիացի դրամատուրգներ Կատեգորիա:Ավստրիացի ռեժիսորներ Կատեգորիա:Ավստրիացի քննդատներ Կատեգորիա:Գրողներ այբբենական կարգով Կատեգորիա:Ավստրիացի լրագրողներ Կատեգորիա:Ավստրիացի արձակագիրներ Կատեգորիա:Թատերական ռեժիսորներ Կատեգորիա:Թատերական քննադատներ
Սիվե
Սիվե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լուկաշովկա (գյուղ, Լադիժինի քաղաքային խորհուրդ)
Լուկաշովկա (Лукашівка), գյուղ Ուկրաինայի Վիննիցայի մարզի Լադիժինի քաղաքային խորհուրդում։ Հիմնադրվել է 1600 թվականին։
2001 թվականի տվյալներով Լուկաշովկա գյուղում բնակվում էր 876 մարդ։ Բնակավայրը զբաղեցնում է 1,65 կմ² տարածք։ Բնակչության խտությունը կազմում էր 530,91 մարդ/կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Պիգմենտներ (քիմիա)
Պիգմենտներ քիմիայում, ներկվող նյութում չլուծվող գունավոր նուրբ փոշիներ, որոնք օգտագործվում են պլաստմասսաները, ռետինը, թուղթը, լաքերը, արհեստական և սինթետիկ մանրաթելային զանգվածը, արհեստական կաշին գունավորելու, տպագրական, շինարարական և այլ ներկեր պատրաստելու, գործվածքը (պիգմենտային տպագրություն) ներկելու համար։ Որոշ դեպքերում Պիգմենտներy գունավորելուց բացի բարելավում են կոռոզիայից պաշտպանող թաղանթների հատկությունները։ Ներկանյութերը, ի տարբերություն Պիգմենտների, լուծվում են ջրում և ներկվող նյութում։ Պիգմենտների որակը որոշվում է ըստ լույսի, ջերմության, լուծիչների, քիմիական և այլ ազդակների նկատմամբ կայունությամբ, ծածկունակությամբ, ներկվող միջավայրում դիսպերսվելու, լաքին տեխնոլոգիական հատկություններ հաղորդելու ունակությամբ, գուներանգի պայծառությամբ և այլ հատկություններով։ Օգտագործվում են բնական և սինթետիկ Պիգմենտներ, որոնք անօրգանական կամ օրգանական բազմագույն նյութեր են։ Մարդկությանը Պիգմենտների հայտնի են վաղ ժամանակներից։ Նախնադարյան հասարակարգի դեռ վաղ շրջանում օգտագործվում էին «հողային ներկերը»՝ երկաթի օքսիդներ պարունակող գունավոր կավերը (օքրա, թխահող), մուրը, հողից և բույսերից ստացվող Պիգմենտներ։ Ավելի ուշ երկաթի և պղնձի օքսիդները մտնում էին խեցեգործական արծնիչների, մանգանի օքսիդը՝ ապակու, ծարիրի օքսիդը՝ դիմաքսուկների, արսենի օքսիդը և սուլֆիդը՝ այլ ներկերի բաղադրության մեջ։ Կապարի սուլֆիդը, իսկ մ․ թ․ ա․ I հազարամյակից նաև ծարիրի սուլֆիդը, օգտագործվում էին մումիաները գրիմավորելու համար։ Պեղումները ցույց են տվել, որ Պիգմենտները Հայաստանում օգտագործվել են վաղնջագույն ժամանակներից սկսած։
Կատեգորիա:Քիմիա Կատեգորիա:Գունանյութեր Կատեգորիա:Ներկանյութեր
Յուպ Հայնկես
Յոզեֆ Հայնկես (Josef Heynckes, ), ավելի հայտնի է որպես Յուպ Հայնկես (Jupp Heynckes), հայտնի գերմանացի ֆուտբոլիստ և մարզիչ։
Հանդես է եկել հարձակվողի դիրքում։ Մյոնխենգլադբախի Բորուսիայի և Հանովերի նախկին խաղացող է, նաև խաղացել է ազգային հավաքականի կազմում։ Հայնկեսը 4 անգամ դարձել է Գերմանիայի չեմպիոն (1970/71, 1974/75, 1975/76, 1976/77), Գերմանիայի գավաթակիր (1972/73), ՈւԵՖԱ-ի գավաթակիր (1974/75) Բորուսիայի կազմում, Եվրոպայի չեմպիոն (1972), աշխարհի չեմպիոն (1974) Գերմանիայի ազգային հավաքականի կազմում։
Մարզել է 5 գերմանական ակումբների։ Մյոնխենգլադբախի Բորուսիան մարզել է (2 անգամ), Մյունխենի Բավարիան՝ (3 անգամ), Ֆրանկֆուրտի Այնտրախտը, Շալկե 04-ը, Լեվերկուզենի Բայերը։ Մարզել է 3 իսպանական ակումբների. (2 անգամ) Ատլետիկը, Տեներիֆեն, Ռեալ Մադրիդը։ Նաև մարզել է 1 պորտուգալական ակումբի՝ Բենֆիկային։ Հայնկեսը իր գլխավորած թիմերի՝ Ռեալ Մադրիդի (1997/98 մրցաշրջան) և Բավարիայի (2012/13 մրցաշրջան) հետ հաղթել է Չեմպիոնների լիգայի մրցաշարում։ Հայնկեսը մարզիչ եղած ժամանակ նաև 3 անգամ նվաճել է Գերմանիայի չեմպիոնի տիտղոսը (1988/89, 1989/90, 2012/13 մրցաշրջաններում)։ Բացի թվարկածներից նրա գլխավորած թիմը նաև նվաճել է Գերմանիայի գավաթը (2012/13 մրցաշրջան)։
Յուպ Հայնկեսը այն 18 մարզիչներից մեկն է, ով կարողացել է 2 անգամ հաղթել ՈՒԵՖԱ Չեմպիոնների լիգայում, միևնույն ժամանակ այն 4 մարզիչներից մեկը, ով կարողացել է հաղթել այդ մրցաշարում 2 տարբեր թիմերի հետ. 1998 թ. Ռեալ Մադրիդի, իսկ 2013 թ. Բավարիայի հետ։
2013 թ. հունիսի 16-ին Հայնկեսը հայտարարեց մարզչի կարիերան ավարտելու մասին։
2017 թվականի հոկտեմբերի 6-ին Հանկեսը վերսկսեց մարզչական կարիերան, կրկին գլխավորելով «Մյունխենի Բավարիա»։ Փորձագետի հետ պայմանագիրը նախատեսված է մինչեւ մրցաշրջանի ավարտը ։
Խաղային կարիերա
Ակումբային
Հայնկեսը հանդես է եկել Մյոնխենգլադբախի Բորուսիայի և Հանովեր 96 ակումբների կազմում։ Նա արագ և հմուտ հարձակվող էր։ Նրա խաղընկերներն էին Բորուսիայի կազմում Գյունտեր Հետցերը, Հերբերտ Վիմմերը, Ալլան Սիմոնսենը, Բերտի Ֆոգտսը, Վոլֆգանգ Կլեֆը և ուրիշ հեղինակավոր ֆուտբոլիստներ, որոնց սկզբում մարզում էր Հեննես Վեյսվայլերը, ապա Ուդո Լատտեկը։ Այն շրջանը, երբ Բորուսիան խաղում էր Հայնկեսի վերադարձի ժամանակ Հանովերից, համարվում է ակումբի պատմության մեջ լավագույնը նվաճած մրցանակների թվով. այն ստացել է "Ոսկե տասնամյակ" անվանումը։ Ակումբի շատ ֆուտբոլիստներ հրավիրվում էին Արևմտյան Գերմանիայի հավաքականի կողմից, որը ինչ որ ժամանակահատված դարձել էր համաշխարհային ֆուտբոլի առաջատարը և հաղթել էր 1972 թ. Եվրոպայի առաջնությունը և 1974 թ. աշխարհի առաջնությունը։ Հայնկեսը թիմի առաջատար ֆուտբոլիստներից մեկն էր, ով նրա կազմում խփել էր 230 գնդակ բոլոր մրցաշարերում։
Բորուսիայի կազմում Հայնկեսը 4 անգամ դարձել է Գերմանիայի առաջնության հաղթող, նվաճել է ՈՒԵՖԱ-ի գավաթը, Գերմանիայի գավաթը։ ՈՒ բոլոր այդ հաջողություններում նրա դերը շատ մեծ է եղել։ 2 անգամ անընդմեջ, երբ Հայնկեսը գտնվում էր իր փայլուն մարզավիճակում, նա կարողացավ Գերմանիայի առաջնություններում խփել ամենաշատ գոլերը։ 1974/75 թ. ՈՒԵՖԱ-ի գավաթի խաղարկության Տվենտեի հետ պատասխան հանդիպման ժամանակ Հայնկեսը 3 գնդակ ուղարկեց նրանց դարպասը, և իր ակումբը հաղթեց հոլանդացիներին 5։1 հաշվով։ Մինչ այդ էլ 2 տարի առաջ ՈՒԵՖԱ-ի գավաթի երկխաղանոց եզրափակչի պատասխան հանդիպման ժամանակ Հայնկեսը դուբլ ձևակերպեց Լիվերպուլի հետ խաղում, բայց դա չփրկեց իր թիմին պարտությունից, որովհետև 2 խաղի ընդհանուր հաշվով Բիլլ Շենկլիի գլխավորած թիմում հանդես եկող մեկ այլ հանճարեղ ֆուտբոլիստ Կեվին Կիգանը ևս պատասխանեց իր դուբլով։ 1976/77 թ. Եվրոպայի Չեմպիոնների գավաթի եզրափակչում Բորուսիան կրկին զիջում է մերսիսայդցիներին, ում այդ ժամանակ մարզում էր մեկ այլ լեգենդար մարզիչ Բոբ Պեյսլին։ 2 անգամ էլ Բորուսիային դիմակայում էին այնպիսի ֆուտբոլիստներ, ինչպիսիք են Թոմմի Սմիթը, Ռեյ Կլեմենսը, Սթիվ Հեյվեյը և ուրիշներ։ Սակայն, շնորհիվ Լիվերպուլի հրաժարանքի, հենց գերմանական ակումբը ունեցավ հնարավորություն հանդես գալու 1977 թ. Միջմայրցամաքային գավաթին, որտեղ մրցակիցն էր Բոկա Խունիորսը՝ այդ տարիների Հարավային Ամերիկայի ուժեղագույն թիմը, բայց այդ 2 խաղերին էլ Հայնկեսը, ում կարիերան արդեն իր եզրագծին էր մոտենում, խաղադաշտ դուրս չեկավ, և Բորուսիան այդ ժամանակ պարտվեց 2 խաղերի ընդհանուր արդյունքով։
Հայնկեսի վերջին մրցաշրջանը որպես խաղացող դարձավ 1977/78 թ. մրցաշրջանը, որի ժամանակ իր թիմը միայն լրացուցիչ ցուցանիշներով զիջեց առաջին տեղը Քյոլնին։ Բորուսիայի հիմնական հակառակորդը խաղադաշտում, երբ հանդես էր գալիս Հայնկեսը, դա Մյունխենի Բավարիան էր, ով այդ տարիներին ավելի շատ խաղացողներ էր տալիս ազգային հավաքականին և ում կազմում այդ ժամանակ փայլում էին Ֆրանց Բեկենբաուերը, Պաուլ Բրայտները, Գերդ Մյուլլերը, Զեպպ Մայերը և շատ այլ անվանի ֆուտբոլիստներ. իհարկե ակումբային խաղերի ժամանակ Հայնկեսը և նրանք մրցակիցներ էին, բայց միասին քիչ հանդիպումներ չեն անցկացրել ազգային հավաքականի կազմում։ Հետաքրքիր է նաև այն, որ Ուդո Լատեկը սկսեց մարզել Բորուսիան Վայսվայլերի հեռանալուց հետո, իսկ մինչ այդ նա մարզում էր հենց Մյունխենի Բավարիան, Բորուսիայի այն տարիների անհաշտ մրցակցին։
Հայնկեսը գտնվում է երրորդ տեղում իր Գերմանիայի առաջնության ժամանակ խփած գոլերի քանակով. 220 գնդակ, որով զիջում է Գերդ Մյուլլերին (365 գնդակ) և Կլաուս Ֆիշերին (268 գնդակ)։
Ազգային հավաքականում
Գերմանիայի ազգային հավաքականի կազմում անցկացրել է 39 հանդիպում, խփել 14 գոլ։ Խաղացել է 1972 թ. Եվրոպայի առաջնության եզրափակչի 2 խաղերում, որը գերմանացիների համար դարձավ հաղթական։ Հաղթական 1974 թ. աշխարհի առաջնության ժամանակ 7 հանդիպումներից խաղացել է երկուսում, երկուսն էլ առաջին խմբային փուլում։ 2 այդ առաջնությունների ժամանակ գոլ չի հեղինակել։ 9 տարի ազգային հավաքականի կազմում հանդես գալու ժամանակ կանոնավոր դուրս էր գալիս խաղադաշտ, ամենակարևոր ֆուտբոլիստներից մեկն էր այն հեղինակավոր թիմի, որին մարզում էր Հելմուտ Շյոնը և որի կազմում հանդես էին գալիս բարձրակարգ ֆուտբոլիստներ. Բեկենբաուեր, Մայեր, Մյուլլեր, Բրայտներ և ուրիշներ։
Մարզչական կարիերա
Ֆուտբոլիստի կարիերան ավարտելուց 1 տարի անց Հայնկեսը սկսեց մարզել ակումբներ։ Նա 8 տարի մարզել է Բորուսիան, փոխարինելով Ուդո Լատեկին։ Ակումբի լավագույն տարիներն մնացել էին անցյալում, խաղացողները և նաև ինքը, ովքեր փայլում էին այդ թիմում, աստիճանաբար հեռանում էին ֆուտբոլից, և ակումբը իր ղեկավարության ժամանակ կարողացավ միայն 2 անգամ նվաճել երրորդ հորիզոնականը Բունդեսլիգայում և հասնել գավաթի եզրափակիչ, Բավարիայի և գերմանական ֆուտբոլի մյուս գերակումբների հետ Հայնկեսի թիմը չկարողացավ մրցակցել։ 1987 թ. Հայնկեսը դարձավ Բավարիայի գլխավոր մարզիչը, այն թիմի, որն այն ժամանակ, երբ Հայնկեսը դեռ խաղում էր, Բորուսիայի հիմնական մրցակիցն էր խաղադաշտում։ Հայնկեսի գլխավորած թիմում հանդես էին գալիս այնպիսի մեծանուն ֆուտբոլիստներ, ինչպիսիք են Շտեֆան Էֆենբերգը, Լոտար Մատեուսը, Կլաուս Աուգենտալերը (հետաքրքիր է, որ նա 10 տարի առաջ խաղացել էր հարձակվող Հայնկեսի դեմ), Ռոլանդ Վոլֆարտը և ուրիշներ։ Հայնկեսը Բավարիայի հետ 2 անգամ նվաճեց չեմպիոնի տիտղոսը Բունդեսլիգայում։ 2017 թվականի հոկտեմբերի 6-ին Հանկեսը վերսկսեց մարզչական կարիերան, կրկին գլխավորելով «Մյունխենի Բավարիան»։ Փորձագետի հետ պայմանագիրը նախատեսված է մինչև մրցաշրջանի ավարտը ։
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Մայիսի 9 ծնունդներ Կատեգորիա:1945 ծնունդներ Կատեգորիա:Գերմանացի ֆուտբոլային մարզիչներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի Եվրոպայի չեմպիոններ Կատեգորիա:Ֆուտբոլի հարձակվողներ Կատեգորիա:Ռեալ Մադրիդ ՖԱ մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Բունդեսլիգայի ֆուտբոլիստներ
Սուդիպ
Սուդիպ Սանջիվ, ավելի հայտնի է որպես Սուդիպ (ಸುದೀಪ್, सुदीप, Sudeep, ), հնդիկ դերասան, պրոդյուսեր, ռեժիսոր, դերեր հնչյունավորող և հեռուստահաղորդավար։ Լավագույն դերասան անվանակարգում Filmfare Award մրցանակի եռակի դափնեկիր։
Կենսագրություն
Սուդիպը ծնվել է Կարնատակա նահանգի Շիմոգա քաղաքում։ Ավարտել է Բանգալորի Դայանանդա Սագարի անվան ինժեներական քոլեջը, ստացել է բակալավրի կոչում և արտադրական և արդյունաբերական սարքավորումների ոլորտում։ Հանդես է եկել քոլեջի՝ 17-ից մինչև 19 տարեկանների կրիկետի հավաքականում։ Նաև հաճախել է Մումբայի Ռոհան Թանեջի դպրոցը, որտեղ հաղթահարել է «ամաչկոտությունը» ։
1996 թվականին նկարահանվել է երկու ֆիլմում, որտեղ աշխատավարձ չի ստացել, և միայն Thayavva ֆիլմով է սկիզբ դրվել նրա դերասանական գործունեության ։
2008 թվականին նա Phoonk սարսափ ֆիլմով առաջին անգամ հանդես է եկել Բոլիվուդում, որն ունեցել է առևտրային հաջողություն, և նրան դարձրել է համահնդակական աստղ, իսկ 2010 թվականի թողարկված «Phoonk 2» նախագիծը ձախողել է վարձույթը ։
2012 թվականին դերասանը իր նորամուտն է ունեցել Տոլիվուդում «Ճանճ» ֆիլմով, որտեղ նրա հերոսը արդյունաբերող էր, որը սիրահարվում է մի աղջկա ու սպանում նրա սիրեցյալին, հետո նրան սկսում են հետապնդել և նա դառնու է ճանճ։ Նրա դերը բարձր են գնահատել քննադատները ։
2015 թվականին Սուդիպը խաղացել է պարսիկ վաճառական Ասլամ Խանի դերը «Բահուբաբլի։ Սկիզբ», որը դարձել է տարվա ֆիլմը։
Սուդիպը ոչ միայն դերասան է, ռեժիսոր ու երգիչ, այլև Bigg Boss Kannada հաղորդման անփոխարինելի հաղորդավարը, որը հեռուստատեսային հայտնի շոու է դարձել նահանգում։
2017 թվականին Սուդիպը նկարահանվել է Hebbuli մարտաֆիլմում, որն ունեցել է առևտրային հաջողություն։
Նույն թվականին նկարահանվել է «Վագրը ողջ է» ֆիլմում, որում պետք է խաղար գլխավոր չարագործ Զահիրի դերը, բայց երբ ֆիլմը թողարկվեց, նրա մասնակցությամբ ոչ մի տեսարան չկար։
Սուդիպը եղել է նաև առաջին կաննադալեզու դերասանը, որը նկարահանվել է արտասահմանյան ֆիլմում։
Սուդիպն այժմ խաղում է Dabangg 3 ֆիլմում, որտեղ խաղում է բացասական դեր։
Ծանոթագրություններ
Կատեգորիա:Հնդիկ դերասաններ Կատեգորիա:Հնդիկ պրոդյուսերներ Կատեգորիա:Հնդիկ ռեժիսորներ Կատեգորիա:Հեռուստատեսային դերասաններ Կատեգորիա:Հեռուստահաղորդավարներ Կատեգորիա:Հնդիկ սցենարիստներ
Սեռգլա
Սեռգլա (Särgla), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 34 մարդ։
Արտաքին հղումներ
Կատեգորիա:Էստոնիայի Տարտումաա նահանգի Վառա շրջանի բնակավայրեր Կատեգորիա:Էստոնիայի գյուղեր
Չեռնովցիի հայկական եկեղեցի
Հայկական եկեղեցի (Չեռնովցի) (Чернівці, Вірменська церква), գործող հայկական կաթոլիկ եկեղեցի Ուկրաինայի Չերնովցի քաղաքում՝ նվիրված Սուրբ Պողոս և Պետրոս առաքյալներին։
Պատմություն
Եկեղեցին նախագծել է չեխ ճարտարապետ Յոզեֆ Գլավկան։ Եկեղեցու շինարարությունն սկսվել է 1869 թվականին և ավարտվել 1875 թվականի հոկտեմբերին։ Եկեղեցին օծվել է 1975 թվականի հոկտեմբերին Սուրբ Պողոս և Պետրոս առաքյալների պատվին։ Եկեղեցու ճարտարապետությանը միահյուսված են ռոմանական և գոթական ճարտարապետության տարրեր, ինչպես նաև ուկրաինական բարոկկո ոճի տարրեր։ Գլխավոր մուտքն ունի եռանկյունաձև ելուստ, խորանը կիսաշրջանաձև է, ճակատային մասն ավարտվում է երկու աշտարակ-զանգակատներով։
Հայկական եկեղեցին կառուցվել է Չերնովցի հայկական համայնքին միավորելու նպատակով։ Եկեղեցուն կից գործել է ծխական դպրոց։ Գերազանց ակուստիկայի պատճառով ի սկբանե երեկոները եկեղեցին օգտագործվել է եկեղեցական երաժշտության դասերի համար. տեղադրված է եղել նաև երգեհոն ։
Խորհրդային իշխանության տարիներին եկեղեցում ծիսական արարողակարգերը դադարեցվել են։ 1944 թվականին եկեղեցին փակվել է, իսկ հայ-կաթոլիկների մեծամասնությունը լքել է քաղաքը։ Եկեղեցու գույքը հանձնվել է քաղաքային կազմակերպություններին։ Որոշ ժամանակ եկեղեցու շենքն օգտագործվել է որպես պահեստ։ Ավելի ուշ շենքը դարձել է ճարտարապետական հուշարձան։
1986 թվականին եկեղեցու շենքը հանձնվել է Չեռնովցի ֆիլհարմոնիային որպես երգեհոնային երաժշտության դահլիճ օգտագործելու համար։ 1988 թվականին եկեղեցին վերանորոգվել է։ 1992 թվականին այստեղ բացվել է կամերային երաժշտության սրահ, որտեղ հանդես են գալիս ուկրաինացի և օտարերկրացի կատարողներ։
Ծանոթագրություններ
Կատեգորիա:Ուկրաինայի հայկական եկեղեցիներ չ
Չինգիզ Այթմատով
Չինգիզ Այթմատով (Чыңгыз Төрөкулович Айтматов, ), ղրղըզ արձակագիր։
Կենսագրություն
Ծնվել է Ղրղզստանի Շեքրիր աուլում։ 1937 թ.-ին հայրը, որը ղեկավար պաշտոն էր զբաղեցնում, աքսորվեց, և Չենգիզը ստիպված էր տասը տարեկանից աշխատել։ 14 տարեկանում արդեն քարտուղար էր աշխատում գյուղխորհրդում (դա Հայրենական մեծ պատերազմի տարիներն էին, երբ տղամարդկանց մեծ մասը ռազմաճակատում էր)՝ լուծելով գյուղի ամենածանր խնդիրները։
1963 թվականին տպագրվում է Այթմատովի առաջին ժողովածուն՝ երեք վիպակով։ Այս ժողովածուի համար Այթմատովն արժանանում է Լենինյան մրցանակի։
Մինչև 1965 թվականը Այթմատովը գրում է ղրղզերեն։ Ռուսերեն գրած առաջին վիպակը «Մնաս բարով, Գյուլսարի» վիպակն է։ Չինգիզ Այթմատովի առաջին վեպը՝ «Եվ դարից երկար ձգվում է օրը», հրատարակվել է 1980 թվականին, իսկ 1988 թվականին լույս է տեսնում նրա հանրահայտ «Կառափնարան» վեպը։
1988-1991 թվականներին եղել է «Иностранная литература» ամսագրի գլխավոր խմբագիրը։
1990-1994 թվականներին եղել է ԽՍՀՄ, այնուհետև՝ Ռուսաստանի դեսպանը Լյուքսեմբուրգում։ 1994 թվականից մինչև 2008 թվականի մարտը եղել է Ղրղզստանի դեսպանը Բելգիայում, Նիդերլանդներում և Լյուքսեմբուրգ։ Մահացել է Նյուրնբերգում։
Աղբյուրներ
Կատեգորիա:Ղրղզ արձակագիրներ Կատեգորիա:Ղրղըզ խմբագիրներ Կատեգորիա:Անձինք նամականիշերի վրա Կատեգորիա:Թոքաբորբից մահացածներ Կատեգորիա:20-րդ դարի վիպասաններ Կատեգորիա:Սցենարիստներ այբբենական կարգով Կատեգորիա:Խորհրդային տղամարդ գրողներ Կատեգորիա:ԽՍՀՄ ԳԱ իսկական անդամներ Կատեգորիա:20-րդ դարի տղամարդ գրողներ Կատեգորիա:Խորհրդային վիպասաններ Կատեգորիա:Խորհրդային պատմվածքագիրներ Կատեգորիա:20-րդ դարի պատմվածքագիրներ Կատեգորիա:ԽՍՀՄ քաղաքական գործիչներ Կատեգորիա:Խորհրդային լրագրողներ Կատեգորիա:Խորհրդային դիվանագետներ Կատեգորիա:Խորհրդային թարգմանիչներ Կատեգորիա:Խորհրդային սցենարիստներ
Վուրմսհամ
Վուրմսհամ (Wurmsham), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 1324 մարդ, տարածքը՝ 28,14 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 2 74 193։ Կոմունան ունի 2 գյուղական շրջան
Արտաքին հղումներ
Կատեգորիա:Իսպանիայի բնակավայրեր
Մերիլին Մենսոն (խումբ)
Մերիլին Մենսոն (Marilyn Manson), ամերիկյան ռոք խումբ, հայտնի է իր սադրիչ իմիջի ու սկանդալային երգերով։ 2012 թ. դրությամբ խումբը թողարկել է 9 ստուդիական ալբոմ։
Ոճը և ազդեցությունը
Խմբի իմիջային կերպարը և երաժշտական ոճը տատանվում է, ալբոմից ալբոմ դառնալով գրեթե անճանաչելի, ինչը տեղիք է տալիս դասել նրանց ինչպես ինդաստրիալ-մետալին, նու մետալին, բայց չնայած ոճային տարրերի բազմազանությանը, խմբի ստեղծագործությունը չի կարելի լիարժեք դասել ոչ մի ժանրի։
Ամերիկացի երաժշտագետ Չարլզ Մյուլլերը նշում է, որ կոլեկտիվի երաժշտությունը հաճախակի դասում են նաև որպես գոթիկական, սակայն այդ սահմանումը ամբողջովին սխալ է։ Նույն ժամանակ Մյուլլերը խմբի ստեղծագործության մեջ առանձնացնում է այնպիսի իրար հակասող ոճեր, ինչպիսիք են գլեմ-ռոքը, հևի-մետալը, պանկ-ռոքն ու ռեպը։
Արտաքին հղումներ
Կատեգորիա:Ամերիկյան ռոք խմբեր Կատեգորիա:Marilyn Manson Կատեգորիա:1989 հիմնադրված երաժշտական խմբեր Կատեգորիա:Interscope Records-ի արտիստներ